ΓΡΑΠΤΗ ΕΡΩΤΗΣΗ E-2867/00

υποβολή: Camilo Nogueira Romn (Verts/ALE) προς την Επιτροπή

(14 Σεπτεμβρίου 2000)

Θέμα: Η κοινότητα εργασίας Βόρειας Γαλικίας-Πορτογαλία στο πλαίσιο των ευρωπαϊκών προγραμμάτων για την περίοδο 2000 2006

Ο Πρόεδρος της κυβέρνησης της Γαλικίας, Manuel Fraga, όταν αναλάμβανε τη διετή προεδρία της κοινότητας εργασίας Βόρειας Γαλικίας-Πορτογαλία, δήλωσε ότι απαιτείται η ενίσχυση των οικονομικών και κοινωνικών δεσμών στην ευρωπεριφέρεια αυτή, στο πλαίσιο των προγραμμάτων δράσεων της περιόδου 2000-2006, λαμβανομένηςπόψη της μετατροπής των συνθηκών που θα προκύψει από την ένταξη των νέων κρατών μελών της Ανατολικής Ευρώπης στην Ένωση. Λαμβάνει η Ευρωπαϊκή Επιτροπή δεόντωςπόψη την ύπαρξη και τις δράσεις της ευρωπεριφέρειας της Βόρειας Γαλικίας-Πορτογαλία, δεδομένου ότι είναι μοναδική στην Ευρώπη, μέσω της στήριξης ειδικής προγραμμάτων και επενδύσεων που θα συμβάλουν με συγκεκριμένο τρόπο στην ανάπτυξη και την οργάνωσή της;

Απάντηση του κ. Barnier εξ ονόματος της Επιτροπής

(30 Οκτωβρίου 2000)

Πολύ σημαντικές επενδύσεις θαποστηριχθούν από την Κοινότητα στη Γαλικία και στη βόρεια περιφέρεια της Πορτογαλίας στο πλαίσιο επεμβάσεων που χρηματοδοτούνται στο πλαίσιο του στόχου 1 των κοινοτικών διαρθρωτικών ταμείων για την περίοδο 2000-2006. Οι παρεμβάσεις αυτές προβλέπονται στο επίπεδο των κοινοτικών πλαισίων στήριξης για την Ισπανία και την Πορτογαλία, τα οποία εγκρίθηκαν πρόσφατα από την Επιτροπή.

Πέραν των προαναφερόμενων παρεμβάσεων, οι οποίες θα τεθούν σε εφαρμογή στο επίπεδο κάθε ενδιαφερόμενου κράτους μέλους, θα δοθεί ιδιαίτερη προσοχή από την Επιτροπή στις ενέργειες που αναλαμβάνονται από κοινού από τις περιφέρειες της Γαλικίας και της περιφέρειας Norte της Πορτογαλίας, ιδίως στο πλαίσιο του προγράμματος της κοινοτικής πρωτοβουλίας Interreg III, η οποία έχει ως στόχο την προώθηση της διευρωπαϊκής συνεργασίας και την ενθάρρυνση της αρμονικής και ισόρροπης ανάπτυξης της ευρωπαϊκής επικράτειας.

Στο πλαίσιο αυτό, οι περιοχές της ονοματολογίας των στατιστικών εδαφικών μονάδων (NUTS) III Ourense και Pontevedra της περιφέρειας της Γαλικίας και του Alto-Tras-Os-Montes, Cavado και Minho-Lima της περιφέρειας Norte είναι επιλέξιμες για την πτυχή Α (διασυνοριακή συνεργασία) της πρωτοβουλίας Interreg III. Οι δύο αυτές περιφέρειες είναι επίσης καθ' ολοκλήρου επιλέξιμες για τους χώρους συνεργασίας Ατλαντικός χώρος και Νοτιοδυτικός ευρωπαϊκός χώρος στο πλαίσιο των πτυχών B (διεθνική συνεργασία) και Γ (διαπεριφερειακή συνεργασία) της εν λόγω πρωτοβουλίας.

Για την περίοδο 2000-2006, η Ισπανία θα λάβει ενδεικτική χρηματοδότηση 900 εκατ. στο πλαίσιο της πρωτοβουλίας Interreg III. Η Πορτογαλία θα λάβει ποσό 394 εκατ. για την ίδια περίοδο. Οι ισπανικές κα πορτογαλικές αρχές δεν έχουν ακόμη κοινοποιήσει επισήμως στην Επιτροπή την κατανομή μεταξύ περιφερειών, πτυχών και χώρων συνεργασίας των ποσών αυτών. Στο στάδιο αυτό, το τμήμα της συνδρομής της Interreg III για τις περιφέρειες Γαλικία και Norte δεν μπορεί, κατά συνέπεια, ναπολογισθεί ποσοτικά με ακρίβεια.

Ωστόσο όμως, η Επιτροπή μπορεί να επιβεβαιώσει ότι αξιολογεί κατά πολύ θετικό τρόπο τις μεθόδους και τα αποτελέσματα εργασίας της εν λόγω ευρωπαϊκής περιφέρειας, η οποία αποτέλεσε πηγή πολλών έργων συνεργασίας κατά τη διάρκεια της προηγούμενης περιόδου προγραμματισμού 1994-1999 των κοινοτικών διαρθρωτικών ταμείων. Η κοινότητα εργασίας Γαλλικία/Norte διαθέτει ήδη μια πολύ σημαντική θεσμική παρουσία και μια παράδοση συνεργασίας η οποία θα έπρεπε να αποτελέσει μια από τις βάσεις προγραμματισμού του μελλοντικού διασυνοριακού προγράμματος. Η Επιτροπή θα δώσει ιδιαίτερη προσοχή κατά τη διάρκεια της σημερινής περιόδου στα διασυνοριακά έργα που ενισχύουν τους κοινωνικούς και οικονομικούς δεσμούς που έχουν ήδη καθιερωθεί μεταξύ των περιφερειών αυτών.